Lokalitetene har fått navn Pauler 1 - 7, der 1 er eldst og ligger 127-130 meter over dagens havnivå. Pauler 2 ligger på 124 moh, Pauler 3 114 moh, Pauler 4 108-111, Pauler 5 110,5 moh, Pauler 6 98 moh og Pauler 7 96 moh. Alle lokalitetene var trolig sterkt knyttet til strandnivået da de var i bruk og representerer tidligmesolitikum, en periode der havnivået stadig var synkende, opp til 9 meter i løpet av 100 år. Funnene representerer pionerbosetningen i Norge.